fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi en fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Yrittäjyyden perusteet: opi kansalaisen perustaitoja ja liiketoiminnan ydintä — Jyväskylän yliopiston avoin yliopisto
Yrittäjyyden perusteet -opintojakso tarjoaa yrittäjyydestä kiinnostuneille ja yritysten edustajille erinomaisen mahdollisuuden perehtyä yrittäjyyteen liittyvään tutkimustietoon ja käytännön toimintaan kokeneen asiantuntijaopettajan johdolla.
Yrittäjyyden perusteiden ymmärtäminen on tulevaisuuden kansalaisten avaintaito. Yrittäjyyden perusteet -opintojakso tarjoaa ymmärrystä ja konkreettista tietoa yrittäjyydestä tutkittuun tietoon perustuen.
Kevään ja kesän aikana suoritettava Yrittäjyyden perusteet  -opintojakson aloitusluento järjestetään lähiopetuksena Keuruulla 25.4.2019. Opinnot voi suorittaa joustavasti ohjattuna verkko-opiskeluna touko-kesäkuussa. Opintoihin sisältyy kirjallisuutta, luentotallenteita sekä soveltavia oppimistehtäviä.
Kun puhutaan yrittäjyydestä, puhutaan itse asiassa erittäin suurista ja merkittävistä asioista, jotka koskettavat kaikkia ja liikuttavat koko maailmaa – tulevaisuudessa yhä enenevissä määrin.  Yrittäjämäisen ajattelun ymmärtäminen kuuluu tulevaisuuden kansalaisen perustaitoihin.
”Euroopan unioni on asettanut yrittäjyyden yhdeksi kansalaistensa avaintaidoista, jonka avulla voidaan turvata talouden kasvu. Yrittäjämäisen ajattelutavan katsotaan olevan tulevien sukupolvien keino löytää paikkansa sekä luoda tilansa ja tapansa toimia globalisoituneessa maailmassa”, toteaa jaksoa vetävä yliopistonopettaja KT Kirsi Saurén. (Euroopan komissio 2003; Opetusministeriö 2004.)
Opintojakson sisällöissäkin näkyvät professorit Saras D. Sarasvathy ja Ramaswamy Venkataraman haastavat muotoilemaan yrittäjyyden inhimillisten toimien metodiksi, jossa on yhtymäkohtia yleisesti demokratiaan.
Yrittäjyyden perusteet tarjoaa konkreettista tietoa yrittäjyydestä
Yrittäjyyden opiskelu on myös konkreettisia ja käytännöllisiä asioita sekä ymmärrystä siitä mitä yrittäjänä toimiminen tarkoittaa ja pitää sisällään. Yrittäjyyden perusteet –opintojaksolta opiskelija saa tietoa muun muassa siitä miten yritys perustetaan ja mitä siinä tulee ottaa huomioon.
”Opinnoissa pohditaan yrittäjää yksilönä, joka muuttaa omaa toimintaympäristöään. Opiskelija oppii ymmärtämään yrittäjyysprosessin vaiheet sekä erilaiset käsitykset uuden yritystoiminnan käynnistämisprosessista. Samalla pohditaan miten voin arvioida itseä yrittäjyysilmiön kautta. Tämä opintojakso haastaa pohtimaan omia toimintatapoja ja kehittämiskohteita sekä erityisesti huomaamaan omat vahvuuteni”, Saurén kertoo.
Opintojakson opettaja Kirsi Saurénilla on itsellään aiemmalta uralta kokemusta yrittäjyydestä ja sisäisestä yrittäjyydestä. Hän on opiskellut yrittäjyyttä pääaineenaan ja väitellyt aikuiskasvatustieteen alalta. Saurén on urallaan kirjoittanut ja luennoinut yrittäjyydestä runsaasti niin yliopistossa kuin sen ulkopuolellakin.
Yrittäjyyden perusteet -opintojakso kuuluu Liiketoimintaosaamisen perusteet -opintokokonaisuuteen, jolloin voit hyödyntää opintosuorituksen, jos haluat jatkaa kauppatieteiden opintoja jatkossa. Se on suoritettavissa myös yksittäisenä kurssina. Kauppatieteiden opiskeluun avoimessa yliopistossa voit tutustua avoimen yliopiston opintotarjonta-sivuilla.
Tutustu Keuruulla tarjottaviin avoimiin yliopisto-opintoihin avoimen yliopiston verkkosivuilla.
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Yrittäjyyden perusteet: opi kansalaisen perustaitoja ja liiketoiminnan ydintä
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice